Update: นายกฯ ให้คำขวัญวันครู 2568 หวังครูไทยสร้างคนกล้าคิด กล้าฝัน ขณะที่ครูไทยเกิน 95% ทำงานเกิน 8 ชม. ต่อวัน

13 มกราคม 2568 -- แพทองธาร ชินวัตร นายกรัฐมนตรี ได้มอบคำขวัญวันครูประจำปี 2568 "ครูจุดประกายความฝัน ผลักดันให้กล้าคิด สร้างโอกาสในชีวิตให้เด็กไทย"

โดยนายกฯ เน้นย้ำถึงบทบาทของครูในการเป็นแรงผลักดันให้เด็กไทยสามารถสร้างสรรค์และก้าวหน้าในชีวิตได้  เพื่อเชิดชูบทบาทและความสำคัญของครูผู้เป็นกำลังสำคัญในการพัฒนาคนในชาติ

อย่างไรก็ตาม การสำรวจของ สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษาพบว่า ในปี 2562 เกือบ 95% ของครูทำงานเกิน 8 ชั่วโมงต่อวัน แต่ 58% ใช้เวลากับงานที่ไม่ใช่การสอนมากกว่า 6 ชั่วโมงต่อสัปดาห์

งานที่ครูต้องทำมากคือการประเมินต่าง ๆ ซึ่งใช้เวลามากถึง 43 วันต่อปี และรวมถึงการประเมินผลงานและคุณภาพ การแข่งขันวิชาการ และการฝึกอบรม จนไม่มีเวลามากพอที่จะผลักดันให้เด็กไทยได้กล้าคิด กล้าทำ ดั่งที่คำขวัญได้หวังไว้

——
#นักเรียนเลว